Πέτρος Γαλακτόπουλος

Ο Πέτρος Γαλακτόπουλος (γενν. 7 Ιουνίου 1945) είναι Έλληνας πρωταθλητής, oλυμπιονίκης και αργότερα προπονητής της ελληνορωμαϊκής πάλης.

Βιογραφία
Γεννήθηκε στην Αθήνα το 1945. Υπήρξε αθλητής του Εθνικού Αθηνών και υπήρξε πρωταθλητής Ελλάδος το 1965 και πρωταθλητής Βαλκανίων και Ευρώπης το 1972. 

Στους Ολυμπιακούς Αγώνες του 1968 στη πόλη του Μεξικού, στην κατηγορία των 70 κιλών σημείωσε πέντε νίκες, μία ισοπαλία και μία ήττα  με αποτέλεσμα να καταταγεί τρίτος, παίρνοντας το χάλκινο μετάλλιοΕλληνική Ολυμπιακή Επιτροπή: Πέτρος Γαλακτόπουλος (1968)..

Το 1970, στα 74 κιλά ελληνορωμαϊκής πάλης, αναδείχθηκε 3ος στο παγκόσμιο πρωτάθλημα που διεξήχθη στο Έντμοντον του Καναδά και 4ος στο ευρωπαϊκόΤα "μικρά" αθλήματα διαφημίζουν τον ελληνικό αθλητισμό, Ιστορικό Λεύκωμα 1970, σελ. 160, Καθημερινή (1998).

Στους Ολυμπιακούς του Μονάχου, συμμετείχε στην κατηγορία των 74 κιλών και έφτασε στον τελικό όπου έχασε από τον Τσεχοσλοβάκο Βίτσεσλαβ Μάχα 5-3 στα σημεία, καταφέρνοντας ωστόσο να κατακτήσει το ασημένιο μετάλλιοΕλληνική Ολυμπιακή Επιτροπή: Πέτρος Γαλακτόπουλος ( 1972 ).. Στους Ολυμπιακούς Αγώνες του 1976, συμμετείχε στην κατηγορία των 74 κιλών, όπου κατετάγη όγδοος.

Επίσης είχε συμμετάσχει και σε άλλους αγώνες όπου και είχε διακριθεί, όπως στη Σόφια (1971) 3ος, στη Πολωνία, πρωτάθλημα Ευρώπης (1971) 1ος, και στο Λένινγκραντ (1976) 3ος. Στη συνέχεια ανέλαβε προπονητής της εθνικής ομάδας της ελληνορωμαϊκής πάλης. Για το εξαίρετο ήθος του είχε μάλιστα επαινεθεί και από τον διεθνή τύπο.

Το Φεβρουάριο του 2010 παραιτήθηκε από την αντιπροεδρία της Ελληνική Ομοσπονδία Φιλάθλων Πάλης (ΕΟΦΠ), εξαιτίας του διακοσμητικού του ρόλου,Καθημερινή, Γαλακτόπουλος: Δεν θα κάνω τη γλάστρα κανενός, 19-02-2010.  αλλά αργότερα ανακάλεσε την παραίτησή τουsport.gr , Παραμένει ο Γαλακτόπουλος στην ΕΟΦΠ, 6 Μαρτίου 2010  Τον Ιούλιο του ίδιου έτους εκλέχθηκε ως πρώτος σε ψήφους στις εκλογές των σωματείων της ομοσπονδίας για το νέο διοικητικό συμβούλιό της,Ελευθεροτυπία, Πρώτος σε ψήφους ο Π. Γαλακτόπουλος στις εκλογές της ομοσπονδίας πάλης, 18 Ιουλίου 2010 ενώ λίγες μέρες αργότερα επικράτησε του Κώστα Θάνου με 9-7 ψήφους, στο συμβούλιο που έγινε για την εκλογή προέδρου.in.gr, Ο Γαλακτόπουλος νέος πρόεδρος της Ομοσπονδίας Πάλης, 26 Ιουλίου 2010 Λίγες εβδομάδες αργότερα όμως, τον Σεπτέμβριο του 2010, οι δύο πρώην πρωταθλητές ήρθαν σε ρήξηΕλευθεροτυπία, Παραιτήθηκε ο Γαλακτόπουλος από το Δ.Σ. της ΕΟΦΠ, 4 Σεπτεμβρίου 2010, και τελικά ο Γαλακτόπουλος αποφασίστηκε να γίνει επίτιμος πρόεδρος και ο Κώστας Θάνος, ο νέος πρόεδρος της ΕΟΦΠ.SportDay, ΑΠΟΚΛΕΙΣΤΙΚΟ: Τέλος ο Γαλακτόπουλος, ο Θάνος πρόεδρος στην πάλη!, 14 Σεπτεμβρίου 2010 Από το 2012, ο Γαλακτόπουλος κατέχει τη θέση του προέδρου του διοικητικού συμβουλίου του ΟΑΚΑ.Ο Πέτρος Γαλακτόπουλος παραμένει στην θέση του Προέδρου στο ΟΑΚΑ.

Πηγές
 Εγκυκλοπαίδεια Πάπυρος Λαρούς Μπριτάννικα τόμ. 16ος, σελ. 24

 Παραπομπές 

 Εξωτερικοί σύνδεσμοι 




Κατηγορία:Έλληνες αθλητές της ελληνορωμαϊκής πάλης
Κατηγορία:Έλληνες παλαιστές στους Θερινούς Ολυμπιακούς Αγώνες
Κατηγορία:Έλληνες αργυροί Ολυμπιονίκες
Κατηγορία:Έλληνες χάλκινοι Ολυμπιονίκες
Κατηγορία:Παλαιστές Εθνικού ΓΣ
Κατηγορία:Έλληνες προπονητές πάλης